**HOTĂRÂREA NR. 83**

privind constatarea încetării de drept a mandatului de Consilier local al doamnei Drăgan Ionela prin demisie și vacantarea locului de consilier local

**Consiliul local al comunei Vinţu de Jos, jud. Alba,** întrunit în şedinţa publică ordinară din data de 27.11.2020;

Luând în dezbatere:

- Demisia doamnei Drăgan Ionela din funcția de Consilier local al comunei Vințu de Jos înaintată Primarului și Secretarului general al comunei Vințu de Jos, înregistrată la Primăria comunei Vințu de Jos sub nr. 10085/A/29.10.2020;

- Încheierea Civilă nr. 3434/CC/2020 emisă de Judecătoria Alba Iulia privind validarea mandatelor de consilier local în Consiliul local al comunei Vințu de Jos;

- Procesul – verbal înregistrat sub nr. 9855/22.10.2020 privind ședința de constituire a Consiliului Local al Comunei Vințu de Jos, județul Alba, în cadrul căreia doamna Drăgan Ionela a depus jurământul de credință;

- Ordinul prefectului județului Alba cu nr. 15016/G/SJ/II.C.4,5/22.10.2020 privind constatarea îndeplinirii condițiilor legale de constituire a Consiliului local al comunei Vințu de Jos începând cu data de 22.10.2020;

- Referatul Constatator semnat de către Primarul și Secretarul general al comunei Vințu de Jos, înregistrat sub nr. 10085/A/29.10.2020;

- Proiectul de hotărâre nr. 68/A/2/06.11.2020 privind constatarea încetării de drept a mandatului de Consilier local al doamnei Drăgan Ionela prin demisie și vacantarea locului de consilier local;

- Referatul de aprobare al Primarului comunei Vințu de Jos în calitate de inițiator, înregistrat sub nr. 10358/A/06.11.2020;

- Raportul de specialitate întocmit de Secretarul general al comunei Vințu de Jos, înregistrat sub nr. 10359/A/06.11.2020;

Avizul favorabil al Comisiei de specialitate nr. 1 înregistrat sub nr. 11151/27.11.2020 și Avizul favorabil al Comisiei de specialitate nr. 2 înregistrat sub nr. 11164/27.11.2020.

Având în vedere:

* Art. 204, alin. 2, lit. a, alin. 3, alin. 6, alin. 7, alin. 10, alin. 17, alin. 20 din OUG nr. 57/2019 privind Codul administrativ;
* Art. 88, alin. 1, lit. c, art. 91, alin. 3 din Legea nr. 161/2003 din 19 aprilie 2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei;

În temeiul art. 139, alin. 3, lit. i și art. 196, alin. 1, lit. a din OUG nr. 57/2019 privind Codul administrativ;

**HOTĂRĂŞTE**

**Art. 1** Se constată încetarea de drept cu data de 29.10.2020, a mandatului de consilier local al doamnei Drăgan Ionela din partea Partidului Alianța Liberalilor și Democraților, înainte de expirarea duratei normale a acestuia, ca urmare a demisiei din funcția de consilier local al comunei Vințu de Jos.

**Art. 2** Se declară vacant locul consilierului local menționat la art. 1 din prezenta hotărâre.

**Art. 3** Prezenta hotărâre poate fi contestată în fața instanței de contencios administrativ a Tribunalului Alba în conformitate cu prevederile Legii contenciosului administrativ nr. 554/2004, cu modificările și completările ulterioare.

**Art. 4** Prezenta hotărâre se comunică de îndată Judecătoriei Alba Iulia în vederea validării mandatului supleantului de pe lista Partidului Alianța Liberalilor și Democraților, Instituţiei Prefectului judeţului Alba, primarului comunei Vinţu de Jos, doamnei Drăgan Ionela, Partidului Alianța Liberalilor și Democraților, de către secretarul comunei Vințu de Jos și se aduce la cunoștința publică prin afișare la sediul instituției, precum și prin publicare pe pagina de internet a instituției www.vintudejos.ro – Monitorul Oficial Local.

Vinţu de Jos, 27.11.2020

**Contrasemnează pentru legalitate,**

**PREŞEDINTE DE ȘEDINŢĂ SECRETAR GENERAL UAT,**

Zina Eugenia Albu Claudia Lavinia Muntean

Prezenta hotărâre a fost adoptată cu un număr de 14 voturi ,,pentru”, valabil exprimate, din numărul total de 14 consilieri locali în funcție, fiind respectate condițiile prevăzute de lege pentru adoptarea prezentei hotărâri, respectiv majoritate absolută.